CELEX: 62015CA0096
Language: fi
Date: 2016-06-16 00:00:00
Title: Asia C-96/15: Unionin tuomioistuimen tuomio (kolmas jaosto) 16.6.2016 (ennakkoratkaisupyyntö, jonka on esittänyt Tribunal de grande instance de Nanterre – Ranska) – Saint Louis Sucre, aiemmin Saint Louis Sucre SA v. Directeur général des douanes et droits indirects (Ennakkoratkaisupyyntö — Maatalous — Sokeri — Tuotantomaksut — Oikeus palautukseen — Varastoitu viemättä oleva sokeri — Perusteeton etu — Elinkeinovapaus — Laskentamenetelmä)

22.8.2016   
            
            
               FI
            
            
               Euroopan unionin virallinen lehti
            
            
               C 305/8
            
         Unionin tuomioistuimen tuomio (kolmas jaosto) 16.6.2016 (ennakkoratkaisupyyntö, jonka on esittänyt Tribunal de grande instance de Nanterre – Ranska) – Saint Louis Sucre, aiemmin Saint Louis Sucre SA v. Directeur général des douanes et droits indirects
   (Asia C-96/15) (1)
   
   ((Ennakkoratkaisupyyntö - Maatalous - Sokeri - Tuotantomaksut - Oikeus palautukseen - Varastoitu viemättä oleva sokeri - Perusteeton etu - Elinkeinovapaus - Laskentamenetelmä))
   (2016/C 305/11)
   Oikeudenkäyntikieli:ranska
   
      Ennakkoratkaisua pyytänyt tuomioistuin
   
   Tribunal de grande instance de Nanterre
   
      Pääasian asianosaiset
   
   
      Kantaja: Saint Louis Sucre, aiemmin Saint Louis Sucre SA
   
      Vastaaja: Directeur général des douanes et droits indirects
   
      Tuomiolauselma
   
   
               1)
            
            
               Sokerialan yhteisestä markkinajärjestelystä 19.6.2001 annetun neuvoston asetuksen (EY) N:o 1260/2001 15 artiklan 2 ja 8 kohtaa on tulkittava siten, ettei siinä myönnetä sokerintuottajalle oikeutta saada palautetuiksi tuotantomaksuja, jotka 30.6.2006 vielä varastoituina olleista A- ja B-kiintiön mukaisista sokerimääristä on maksettu, kun tuotantomaksujärjestelmää ei kyseisen ajankohdan jälkeen jatkettu sokerialan yhteisestä markkinajärjestelystä 20.2.2006 annetulla neuvoston asetuksella (EY) N:o 318/2006.
            
         
               2)
            
            
               Ei ole ilmennyt mitään seikkaa, joka voisi vaikuttaa sokerialan tuotantomaksujen vahvistamisesta markkinointivuosiksi 2001/2002, 2002/2003, 2003/2004, 2004/2005 ja 2005/2006, lisämaksun kertoimen laskemisen vahvistamisesta markkinointivuosiksi 2001/2002 ja 2004/2005 sekä sokerinvalmistajien sokerijuurikkaan myyjille tuotantomaksujen enimmäismäärän ja näiden tuotantomaksujen välisen erotuksen vuoksi maksaman määrän vahvistamisesta markkinointivuosiksi 2002/2003, 2003/2004 ja 2005/2006 2.12.2013 annetun neuvoston asetuksen (EU) N:o 1360/2013 pätevyyteen.
            
         
      (1)  EUVL C 146, 4.5.2015.